stanford-oval/wikipedia huggingface dataset:
Hyvän olon keskus Pirtti

| Hyvän olon keskus Pirtti |
| --- | --- |
 Hyvän olon keskus Pirtti.
Osoite:  Varsitie 1 93100 Pudasjärvi
Sijainti:  Pudasjärven keskustaajama
Valmistumisvuosi:  2021
Suunnittelija:  Lukkaroinen Arkkitehdit Oy
Rakennuttaja:  YIT
Omistaja:  Pudasjärven kaupunki
Käyttäjä:  Pudasjärven kaupunki
Julkisivumateriaali:  hirsi
Kerrosluku:  3
Bruttoala:  9 300 m2
 
Lisää rakennusartikkeleitaArkkitehtuurin teemasivulla
Pudasjärven kirjasto siirtyi vuonna 2021 Hyvän olon keskuksen Pirtin tiloihin.
Hyvän olon keskus Pirtti on Pudasjärven keskustaajamassa Kurenalla sijaitseva vuonna 2021 valmistunut ja avattu monitoimitalo. Monitoimitalo rakennettiin samalle tontille, jossa sijaitsi aiemmin vuonna 2018 purettu Kurenalan koulu.
Monitoimitalon tiloissa toimivat Pudasjärven kirjasto, nuorisotilat, kunnan työllisyyspalvelut, Pudasjärven kansalaisopiston toimisto, Pudasjärven Kelan toimisto ja kaupungin terveyskeskus. Lisäksi tiloista löytyy 300-paikkainen auditorio, jossa voidaan järjestää esimerkiksi konsertteja.
Monitoimitalon on suunnitellut Lukkaroinen Arkkitehdit Oy, ja rakentamisesta ja ylläpidosta vastasi YIT. Talon julkisivun hirret toimitti pudasjärveläinen rakennustuotevalmistaja Kontiotuote.
Hyrynsalmen kirkko

| Hyrynsalmen kirkko |
| --- | --- |
 Hyrynsalmen kirkko
Sijainti:  Hyrynsalmi
Koordinaatit:  64°40′51.5″N, 028°30′31.5″E
Seurakunta:  Hyrynsalmen seurakunta
Rakentamisvuosi:  1786
Suunnittelija:  Jacob Rijf
Materiaali:  puu
Istumapaikkoja:  700
Tyylisuunta:  uusklassismi
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Hyrynsalmen kirkko on Hyrynsalmen seurakunnan kirkko, joka sijaitsee Hyrynsalmen kunnan kirkonkylässä. Kirkko on yksi harvoista kirkonkylän rakennuksista, joka säilyi saksalaisten joukkojen polttaessa Hyrynsalmen kirkonkylän Lapin sodassa. Kirkko erillisine kellotapuleineen kuuluu Museoviraston Suomen valtakunnallisesti merkittävien rakennettujen kulttuuriympäristöjen luetteloon yhtenä 1700-luvun lopun merkittävimmistä puukirkoista.
Hyrynsalmen kirkko on tasavartinen ristikirkko, jonka ristikeskuksesta nousee kahdeksankulmainen kellotorni. Koska kirkon rakenteet eivät kestäneet kellojen painoa näitä soitettessa, rakennettiin kirkon viereen erillinen kellotapuli vuonna 1840. Puusta rakennettu kirkko on pohjalaisen kirkonrakentaja Jacob Rijfin suunnittelema ja rakentama. Kellotapulin on rakentanut Jaakko Kuorikoski.
Oululaisen taiteilijan Johan Gustav Hedmanin maalaama alttaritaulu Vapahtaja ristillä on vuodelta 1830.
Talvisodan aikana kirkkoa käytettiin Suomussalmen taisteluissa kaatuneiden kokoamispaikkana.
Kuvia kirkosta

Kellotapuli
Sankarihautausmaa
Saarnatuoli
Urut ja urkuparvi
Näkymä sisätiloihin
Aiheesta muualla

Kuvia tai muita tiedostoja aiheesta Hyrynsalmen kirkko Wikimedia Commonsissa
Hyrynsalmen kirkko (rakennusperintörekisteri) Kulttuuriympäristön palveluikkuna kyppi.fi. Museovirasto.
Hypomania

Hypomania on mielenterveyden häiriö, joka liitetään usein kaksisuuntaiseen mielialahäiriöön. Se tarkoittaa oireiltaan maniankaltaista mutta lievempää jaksoa.
Hypomanian erottaminen persoonallisuuteen liittyvistä mielialan vaihteluista voi olla vaikeaa. Innostumisen lisäksi siihen liittyy kuitenkin usein myös ärtyisyyttä, lyhytjännitteisyyttä, keskittymisvaikeuksia, unettomuutta ja lisääntynyttä alkoholin käyttöä. Monet hypomanian oireista saattavat muistuttaa persoonallisuushäiriön oireistoa. Hypomania saattaa ilmetä tavallisuudesta poikkeavana energisyytenä eli "voimallisuutena". Mieliala saattaa olla korkealla muttei maanisella (suuruusharhaisella) tasolla. Tämä tarkoittaa realisuudentunteen säilymistä: ei suuria ostoksia, lomamatkasuunnitelmia, hinnakkaita hankintoja tms. Toisaalta mieliala saattaa aaltoilla (dystymia) ja puhe olla nopeatempoista sekä "syrjähtelevää". Ts. ajatuksenjuoksu rientää ripeästi aiheesta toiselle. Selvää patologista psykoottisuutta tai harha-aistimuksia ei yleensä esiinny. Maanis-tyyppisiä jaksoja saattaa olla mahdollisesti vain yksi ainoa koko elämän aikana.
Hoitomuotona voidaan käyttää lamotrigiinia (Lamictal (R) ) tai antiepileptisiä ja neuroleptisia lääkeaineita. Hyvä ja riittäväntasoinen psykiatrinen hoito (esim. keskusteluterapia) saattaa lieventää oireilua.
Diagnostiikkaa saattaa vaikeuttaa myös esimerkiksi neurologisperäinen poikkeavuus, kuten tarkkaavaisuus- ja ylivilkkaushäiriö (ADHD) tai Aspergerin oireyhtymä. Myös autisteilla saattaa hypomania olla mahdollista.
Hypolaktasia

Hypolaktasia on tila, jossa laktaasientsyymin muodostuminen ohutsuolessa on heikentynyt tai loppunut kokonaan. Tämä voi johtaa laktoosi-intoleranssin oireisiin.
Laktaasientsyymin aktiivisuuden muutokset eliniän aikana ovat geneettisesti säädeltyjä. Aktiivisuus saavuttaa huippunsa sikiöaikana ja säilyy voimakkaana ensimmäisten elinkuukausien ajan, minkä jälkeen se hitaasti vähenee. Laktaasientsyymin aktiivisuuden väheneminen hyvin matalalle aikuistasolle on normaali fysiologinen ilmiö noin 70 prosentilla maailman väestöstä.
Ensisijainen hypolaktasia eli niin sanottu aikuistyypin laktaasin puutos johtuu entsyymipuutoksen perinnöllisyydestä. Heillä, joilla on hypolaktasia, on kromosomissa 2q21 laktaasigeenin läheisyydessä emäspari sytosiini/sytosiini (C/C), kun taas laktoosia sietävillä emäspari on sytosiini/tymiini (C/T) tai tymiini/tymiini (T/T). Hypolaktasiassa geenimuutos on siten täytynyt periä molemmilta vanhemmilta.
Toissijainen laktaasin puutos voi aiheutua jonkin ulkoisen tekijän vaurioittaessa suolinukkaa, jolloin laktaasientsyymiä tuottavia soluja tuhoutuu useimmiten tilapäisesti. Näitä ulkoisia tekijöitä ovat esimerkiksi ohutsuolen syöpä, ohutsuolen tulehdukset tai hoitamaton keliakia. Kun aiheutuva tekijä poistuu ja suolinukka paranee, epiteelisolujen kyky tuottaa laktaasia palautuu.
Veikkausliigan kausi 2005

| Veikkausliigan kausi 2005 |
| --- | --- |
Joukkueiden määrä:  14
Mestari:  MyPa
Toinen sija:  HJK
Kolmas sija:  Tampere Utd
Pudonneet joukkueet:  TP-47, RoPS
Paras maalintekijä:  Juho Mäkelä
Yleisökeskiarvo:  2695
Alempi sarjataso:  Ykkösen kausi 2005
  ← 2004 :  2006 → 
Veikkausliigan kaudella 2005 Myllykosken Pallo -47 voitti seuran historian ensimmäisen mestaruuden. Kautta varjosti AC Allianssia ravistellut ja seuran lopulta hajottanut sopupeliskandaali. Sopupeliskandaali syntyi AC Allianssin vierasottelusta FC Hakaa vastaan, jonka AC Allianssi hävisi 8–0.
Sarjataulukko

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | MyPa | 26 | 17 | 5 | 4 | 51 | 18 | +33 | 56  |
| 2 | HJK | 26 | 15 | 7 | 4 | 43 | 26 | +17 | 52  |
| 3 | Tampere Utd | 26 | 15 | 6 | 5 | 38 | 21 | +17 | 51  |
| 4 | FC Haka | 26 | 13 | 11 | 2 | 47 | 19 | +28 | 50  |
| 5 | FC Inter | 26 | 12 | 8 | 6 | 38 | 20 | +18 | 44  |
| 6 | FC Lahti | 26 | 11 | 5 | 10 | 39 | 36 | +3 | 38  |
| 7 | AC Allianssi | 26 | 8 | 10 | 8 | 33 | 41 | −8 | 34  |
| 8 | FC KooTeePee | 26 | 9 | 6 | 11 | 35 | 42 | −7 | 33  |
| 9 | TPS | 26 | 8 | 6 | 12 | 30 | 35 | −5 | 30  |
| 10 | KuPS | 26 | 8 | 5 | 13 | 32 | 45 | −13 | 29  |
| 11 | FF Jaro | 26 | 6 | 8 | 12 | 21 | 31 | −10 | 26  |
| 12 | IFK Mariehamn | 26 | 6 | 5 | 15 | 27 | 43 | −16 | 23  |
| 13 | RoPS | 26 | 3 | 8 | 15 | 18 | 50 | −32 | 17  |
| 14 | TP-47 | 26 | 4 | 4 | 18 | 22 | 47 | −25 | 16  |
Yleisömäärät

| Seura | Ottelut | Yleisömäärä | Yleisökeskiarvo |
| --- | --- | --- | --- |
| HJK | 13 | 60 886 | 4683 |
| TamU | 13 | 51 438 | 3956 |
| TPS | 13 | 44 757 | 3442 |
| Inter | 13 | 39 074 | 3005 |
| KooTeePee | 13 | 37 242 | 2864 |
| KuPS | 13 | 35 781 | 2752 |
| MIFK | 13 | 33 779 | 2598 |
| Jaro | 13 | 33 490 | 2576 |
| FC Lahti | 13 | 31 406 | 2415 |
| MyPa | 13 | 29 064 | 2235 |
| TP-47 | 13 | 27 112 | 2085 |
| Haka | 13 | 22 966 | 1766 |
| RoPS | 13 | 21 917 | 1685 |
| Allianssi | 13 | 21 634 | 1664 |
| Yhteensä | 182 | 490 546 | 2695 |
Menestys eurokentillä

Mestarien liiga:
FC Haka pudotti ensimmäisellä karsintakierroksella armenialaisen Pyunik Jerevanin, mutta toisella kierroksella se hävisi norjalaiselle Vålerengalle.
UEFA Cup:
MyPa pudotti ensimmäisellä karsintakierroksella virolaisen FC TVMK:n, ja toisella kierroksella skotlantilaisen Dundee Unitedin, mutta ensimmäisellä varsinaisella kierroksella se hävisi sveitsiläiselle Grasshopperille.
AC Allianssi pudotti ensimmäisellä karsintakierroksella luxemburgilaisen CS Pétangen, mutta toisella kierroksella se hävisi norjalaiselle SK Brannille.
Intertoto Cup:
Tampere United pudotti ensimmäisellä kierroksella färsaarelaisen Skála ÍF:n, ja toisella belgialaisen Sporting Charleroi'n, mutta kolmannella se hävisi italialaiselle SS Laziolle.
FC Inter pudotti ensimmäisellä kierroksella islantilaisen ÍA Akranesin, mutta toisella se hävisi kroatialaiselle NK Varteksille.
Putoajat ja nousijat

Sarjajumbo TP-47 putosi automaattisesti Ykköseen. Tilalle nousi Ykkösen voittanut FC Honka.
Kolmanneksitoista sijoittunut RoPS pelasi kaksiosaisen karsinnan Ykkösessä toiseksi sijoittuneen VPS:n kanssa. VPS voitti ottelusarjan vierasmaalisäännön turvin, ja nousi näin Veikkausliigaan.
Parhaat maalintekijät

| Sijoitus | Pelaaja | Maa | Joukkue | Maalit |
| --- | --- | --- | --- | --- |
| 1. | Juho Mäkelä |  | HJK | 16 |
| 2. | David Carlsson |  | IFK Mariehamn | 14 |
| - | Rafael |  | FC Lahti | 14 |
| 4. | Kalle Parviainen |  | KuPS | 11 |
| - | Adriano |  | MyPa | 11 |
| 6. | Serge N'Gal |  | FC Inter | 9 |
| - | Valeri Popovitš |  | FC Haka | 9 |
| 8. | Mikko Innanen |  | FC Haka | 8 |
| - | Joakim Jensen |  | HJK | 8 |
| - | Toni Lehtinen |  | FC Haka | 8 |
| - | Ville Lehtinen |  | Tampere Utd | 8 |
| - | Mikko Paatelainen |  | FF Jaro | 8 |
| - | Saku Puhakainen |  | MyPa | 8 |
| 14. | Miikka Ilo |  | FC Inter | 7 |
| - | Tomi Petrescu |  | FC Inter | 7 |
| - | Kim Liljeqvist |  | FC KooTeePee | 7 |
| - | Ilja Venäläinen |  | FC KooTeePee | 7 |
| - | Zeddy Saileti |  | RoPS | 7 |
| - | Pekka Kainu |  | TP-47 | 7 |
14. elokuuta ottelussa FF Jaro - FC KooTeePee Mikko Paatelainen viimeisteli viisi maalia, joka on yhden ottelun maaliennätys Veikkausliigassa.
Ottelutaulukko

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Kotij. \ Vierasj. | AC Allianssi | FC Haka | HJK | FC Inter | FF Jaro | FC KooTeePee | KuPS | FC Lahti | IFK Mariehamn | MyPa | RoPS | Tampere Utd | TP-47 | TPS |
| AC Allianssi |  | 2–2 | 1–2 | 2–3 | 1–2 | 1–2 | 1–1 | 3–1 | 3–1 | 1–3 | 1–1 | 1–0 | 1–0 | 3–3 |
| FC Haka | 8–0 |  | 2–0 | 1–1 | 2–1 | 1–1 | 1–0 | 0–0 | 3–1 | 1–0 | 4–0 | 1–3 | 2–0 | 6–0 |
| HJK | 2–2 | 1–0 |  | 2–1 | 1–0 | 2–2 | 0–1 | 2–1 | 0–0 | 1–0 | 7–0 | 0–2 | 2–0 | 3–1 |
| FC Inter | 0–0 | 0–1 | 0–0 |  | 2–2 | 2–0 | 3–2 | 4–0 | 4–0 | 1–4 | 2–0 | 0–1 | 1–0 | 2–0 |
| FF Jaro | 1–1 | 0–1 | 0–0 | 0–0 |  | 6–1 | 2–1 | 0–0 | 0–0 | 0–0 | 2–0 | 1–3 | 0–2 | 1–0 |
| FC KooTeePee | 1–2 | 3–3 | 5–3 | 0–2 | 2–0 |  | 0–2 | 2–0 | 3–1 | 2–2 | 0–0 | 3–0 | 0–3 | 1–0 |
| KuPS | 1–2 | 0–0 | 1–2 | 0–3 | 1–0 | 2–1 |  | 1–4 | 2–2 | 0–3 | 2–1 | 0–2 | 3–1 | 1–1 |
| FC Lahti | 4–1 | 0–0 | 1–2 | 1–0 | 4–0 | 1–1 | 2–1 |  | 3–0 | 1–4 | 4–1 | 3–1 | 1–4 | 1–0 |
| IFK Mariehamn | 0–0 | 0–1 | 3–4 | 0–2 | 3–1 | 2–0 | 2–4 | 2–0 |  | 0–1 | 1–0 | 0–0 | 4–2 | 0–1 |
| MyPa | 0–0 | 2–3 | 1–1 | 1–1 | 0–2 | 2–1 | 3–0 | 3–1 | 2–1 |  | 5–1 | 3–0 | 5–0 | 1–0 |
| RoPS | 1–3 | 2–2 | 0–2 | 0–0 | 1–0 | 0–1 | 3–4 | 1–1 | 1–0 | 0–2 |  | 0–1 | 0–0 | 0–0 |
| Tampere Utd | 2–0 | 0–0 | 1–1 | 1–0 | 3–0 | 2–0 | 0–0 | 3–1 | 2–1 | 0–1 | 3–3 |  | 4–0 | 2–2 |
| TP-47 | 0–1 | 2–2 | 1–2 | 1–1 | 0–0 | 0–2 | 3–1 | 0–3 | 0–2 | 0–1 | 0–2 | 0–1 |  | 3–5 |
| TPS | 0–0 | 0–0 | 0–1 | 1–3 | 2–0 | 3–1 | 3–1 | 0–1 | 4–1 | 0–2 | 3–0 | 0–1 | 1–0 |  |
Karsintaottelu

| Joukkue 1 | Tulos | Joukkue 2 |
| --- | --- | --- |
| VPS | 0–0 | RoPS |
| RoPS | 1–1 | VPS |
Vaasan Palloseura nousi liigaan vierasmaalisäännöllä.
Valmentajat

MyPa: Ilkka Mäkelä
HJK: Keith Armstrong
Tampere Utd: Ari Hjelm
FC Haka: Olli Huttunen
FC Inter: Kari Virtanen
FC Lahti: Harri Kampman
AC Allianssi: Ari Tiittanen, Thierry Pister
FC KooTeePee: Janne Hyppönen
TPS: Kari Ukkonen
KuPS: Juha Malinen
FF Jaro: Hannu Touru
IFK Mariehamn: Pekka Lyyski
RoPS: Mika Lumijärvi, Matti Vikman
TP-47: Oleg Jeprintsev ja Kari Vaalto (yhdessä)
Palkinnot

Vuoden liigapelaaja: Adriano, MyPa
Vuoden liigatulokas: David Carlsson, IFK Mariehamn
Vuoden liigamaalivahti: Mikko Kavén, Tampere Utd
Vuoden liigapuolustaja: Diego Corpache, FC Inter
Vuoden liigakeskikenttäpelaaja: Tuomas Haapala, MyPa
Vuoden liigahyökkääjä: Adriano, MyPa
Vuoden liigavalmentaja: Ilkka Mäkelä, MyPa
Ilta-Sanomien tähtipelaaja: Valeri Popovitš, FC Haka
Pohjolan ottelun vakuuttaja: Zeddy Saileti, RoPS
Tunnusta väriä -kannattajapalkinto: Green Mean Machine, IFK Mariehamnin kannattajaryhmä
Aiheesta muualla

RSSSF:n tilastot (englanniksi)
Homo EP

| Homo EP Jukka Takalo |
| --- | --- | --- |

EP-levyn tiedot
 Julkaistu: 28. huhtikuuta 2010
 Tyylilaji: pop
 Kesto: 10.58
 Levy-yhtiö: Sound of Finland
Jukka Takalon muut julkaisut
| Jukka Takalo 2005 | Homo EP 2010 | Vastarannan laulut 2011 |
Homo EP (SOFCS 007) on suomalaisen laulaja-lauluntekijä Jukka Takalon CD-EP, joka julkaistiin 28. huhtikuuta 2010.
Idean levyn Jokainen on vähän homo -kappaleeseen Takalo sai esimerkiksi internetissä liikkuvista suvaitsevaisuus- ja rasismikeskusteluista. "Homo" -sanaa kappaleella ovat huutamassa mm. Kauko Röyhkä ja Radiopuhelimien J.A. Mäki.
EP:n kannet suunnitteli Muodin huipulle -ohjelmasta tuttu Antti Putkonen.
Kappaleet

Sävellykset ja sanoitukset Jukka Takalo.
Jokainen on vähän homo – 3.46
Jäin munista kiinni lauteisiin – 2.10
Elämä on vittu(maista murehtimista) – 2.52
Elämä on ou nou (Exit Only) – 2.10
Aiheesta muualla

Kappaleen musiikkivideo
Levy-yhtiön esittely
Homo EP Myspacessa (englanniksi)
Hohe Tauernin kansallispuisto

Jungfernsprungin ("Neidonhyppy") vesiputous Hohe Tauernin kansallispuistossa
| --- | --- |
Sijainti:  Kärnten, Salzburg ja Tiroli, Itävalta
Pinta-ala:  1856 km2
| --- | --- |
Nimi alkuperäiskielellä:  Nationalpark Hohe Tauern
Tyyppi:  Kansallispuisto 
Perustettu:  1981
Luokitus:  Kansainvälisesti tärkeä lintualue, Maailmanperinnön aieluettelon kohde (d) (11. helmikuuta 2003) 
muokkaa - muokkaa wikitekstiä - muokkaa Wikidataa
Hohe Tauernin kansallispuisto (saks. Nationalpark Hohe Tauern) on luonnonsuojelualue Itävallassa. Se on Itävallan vanhin ja laajin kansallispuisto. Puisto käsittää suuren osan Itä-Alppien vuorista, ja se on n. 100 km pitkä itä-länsi-suunnassa ja n. 40 km pohjois-etelä-suunnassa. Kuuluisat Krimmlerin putoukset sijaitsevat puiston läntisimmässä osassa.
Historia

Hohe Tauernin kansallispuisto perustettiin 1981 Glocknerin ja Schobergin vuoriryhmien alueelle Kärntenissä; sen koko oli tuolloin 186 km2. Sitä on laajennettu useaan otteeseen 1980- ja 1990-luvuilla. Viimeisin ja pienin laajennus tapahtui 2011, ja käsitti vain 21 km2 Fleißtalin laaksossa Kärntenissä. Nykyään puiston koko on 1856 km2.
Suurin osa puiston alueesta, 1212 km2, on kokonaan suojeltua ydinvyöhykettä (saks. Kernzone). Loput 644 km2 muodostavat ulkovyöhykkeen (Außenzone), missä maa- ja metsätalouden harjoittaminen on sallittua.
Luonto

Puiston pinta-alasta 54% on jäätikköjä, rakkaa, paljaita kallioseinämiä ja varvukkoa, 32% on alppiniittyjä ja laitumia, 9% on metsää, 4% pensaikkoa (leppiä ja vuorimäntyjä), ja 1% vesistöjä. Hohe Tauernin alueella on 322 jäätikköä ja 279 jokea ja puroa, joista 57 saa alkunsa jäätikköjen sulamisvesistä, sekä n. 200 yli 3000 m korkuista vuorenhuippua; korkein näistä on Grossglockner, joka on myös koko Itävallan korkein vuori.
Luonto > Kasvillisuus

Kansallispuistosta tavataan n. 3500 kasvilajia. Tunnetuimpia ovat rauhoitettu alppitähti, ruostealppiruusu ja lehtirikot. Hohe Tauernin alueella on myös vanhoja lehtikuusi- ja sembramäntymetsiä, kuten 600-vuotias Zedlacherin metsä Tirolissa.
Luonto > Eläimistö

Hohe Tauernin kansallispuiston alueella on yli 15 000 eläinlajia. Niistä tunnetuimmat ovat partakorppikotka, maakotka, alppivuohi, gemssi ja alppimurmeli. Muita eläinlajeja ovat mm. hanhikorppikotka, vuoripuroissa elävä taimen, kiiruna ja hippiäinen.
Aiheesta muualla

Hohe Tauernin kansallispuiston kotisivut
Kansallispuiston kartta
Homo Fennicus – Itämerensuomalaisten etnohistoria

| Homo Fennicus – Itämerensuomalaisten etnohistoria> Läänemeresoome tulemised |
| --- | --- |

Alkuperäisteos
Kirjailija:  Valter Lang
Kieli:  viro
Genre:  tietokirjallisuus
Julkaistu:  2018
ISBN:  978-951-858-130-0
Suomennos
Suomentaja:  Hannu Oittinen
Kustantaja:  SKS Kirjat
Julkaistu:  2020
Sivumäärä:  405
Sarja: Muinaisaja teadus 28 (Tartu Ülikooli Kirjastus) / Kirjokansi 276 (SKS)
Löydä lisää kirjojaKirjallisuuden teemasivulta
Homo Fennicus – Itämerensuomalaisten etnohistoria on arkeologi Valter Langin kirjoittama tietokirja, jonka suomennoksen on julkaissut Suomalaisen Kirjallisuuden Seura vuonna 2020. Teosta on kuvattu käänteentekevksi esitykseksi suomensukuisten kansojen esihistoriasta. Kirja perustuu uusimpaan perinnöllisyystieteen, kielitieteen ja arkeologian tietoon.
Teos käsittelee sitä mistä suomalaiset tulevat ja minne suomensukuisten kansojen juuret ulottuvat. Kirjassa käsitellään eritoten sitä, mitä kieli, geenit ja arkeologia kertovat itämerensuomalaisten kansojen historiasta. Yhden alkukodin sijaan Lang löytää esihistoriasta monia itämerensuomalaisten kulttuurien ja yhteisöjen syntysijoja.
Langin teoksen aikajänne ulottuu noin 7 000 vuoden takaa vuoden 1000 paikkeille eli rautakauden loppuun, paino-pisteen ollessa kuitenkin pronssikaudessa ja varhaisrautakaudessa (noin 2000 eaa. – 500 jaa.), joita Lang on tutkinut laajasti.
Kirjan keskeisin ajatus on, että jatkuvuusteorian mukainen oletus uralilaisten kielten leviämisestä Itämeren rannoille tyypillisen kampakeraamisen kulttuurin aikaan, neljännellä vuosituhannella eaa. on liian varhainen. Aineellisesta kulttuurista todistusketjussa on keskeisessä roolissa keramiikka, joka on yleistä ja hyvin säilyvää sekä koristelultaan muuntuvaa. Keramiikan uskotaan olleen naisten valmistamaa, jolloin naiset olisivat levittäneet lapsuudessa opittua keramiikanvalmistusperinnettä ja omaa kieltään mennessään naimisiin naapuriväestöön kuuluvan puolison kanssa. Myöhäiskampakeramiikan ja myöhemmin nuorakeramiikan jääminen pois arkeologista löydöistä heijastavat kumpikin omana aikanaan laajaa muutosta etnokulttuuriympäristössä ja itämerensuomalaisten synty olisi näin ollen niitä huomattavasti myöhäisempi tapahtuma. Langin mukaan Volgan alueelta saapui Itämeren rannoille varhain länsiuralilaista kieltä puhuva pyyntikulttuuriväestö, joka rakensi pysyviä asuinsuojia.
Taustaa

Suomalaisessa ja virolaisessa fennougristiikan tutkimuksessa keskeisiä peruskysymyksiä ovat olleet, missä Itämeren alueen suomalaisugrilaisten kansojen alkuperä on sijainnut ja koska uralilaisten kielten puhuminen tuolla alueella alkoi. Arkeologinen löytöaineisto on perinteisesti muodostanut konkreettisen aineellisen todistusaineiston, ja kielitieteilijät ovat pyrkineet mallintamaan muinaista kieliympäristöä. Alojen tutkimustulosten yhdistäminen yleisesti hyväksyttäväksi kokonaisuudeksi on ollut haasteellista.
Teos on saanut alkunsa Turussa, kun Turun yliopiston arkeologian oppiaineen professori Jussi-Pekka Taavitsainen jäi eläkkeelle tammikuussa 2017, professori Lang toimi määräaikaisena professorina 1.2.–31.12.2017 ennen Visa Immosen toimikautta. Lang kirjoitti Turun-aikanaan suurimman osan vironkielisestä monografiastaan Läänemeresoome tulemised, joka julkaistiin vuoden 2018 alussa Tarton yliopiston julkaisu-sarjassa Muinaisaja teadus ollen sen 28. osa.
Arvioita

Turun yliopiston arkeologi Jussi Kinnunen on todennut teoksesta, että Langin teksti on asiallista ja eettistä sekä tyylikkään rikasta. Lang perustelee ja rakentaa teoksessaan teoriaa itämerensuomalaisten etnogeneesistä monitieteisesti käyttäen argumentointiin arkeologian, kielitieteen ja perinnöllisyystieteen tutkimustuloksia. Kirjan sisältämä tietomäärä on Kinnusen mukaan valtava, mutta niin sen täytyykin olla rakennettaessa ja argumentoitaessa kaiken kattavaa kokonaissynteesiä voimakkaita tunteita herättäneestä aiheesta. Kinnunen päättelee, että teoksen monitieteisyys tuo mukanaan myös monen tieteen alan arvostelijoita. Kinnunen jatkaa, että vaikka kirjan teksti onkin tieteellistä, lukijan ei silti tarvitse olla tiedemies kyetäkseen seuraamaan kirjan punaista lankaa. Kinnunen taustoittaa, että Hannu Oittisen suomennosta on arvosteltu jopa ”katastrofiksi”, mutta Kinnusen mielestä käännös vie kertomusta sujuvasti eteenpäin ja lukija voi keskittyä sisältöön. Kinnunen toteaa, että Lang tarkastelee yksityiskohtia useista näkökulmista antaen lukijalle ilmavasti.
Humberto Brenes

| Humberto Brenes |
| --- | --- |
 Humberto Brenes vuoden 2006 WSOP-turnauksessa.
Henkilötiedot
Kansalaisuus:   Costa Rica
Pokerinpelaaja
Sponsori:  PokerStars
WSOP-voitot:  2
WSOP-rahasijat:  55
WPT-voitot:  0
EPT-voitot:  0
Turnausansiot (USD):  5 558 838
Päivitetty:  25. tammikuuta 2010
Aiheesta muualla
sharkhumberto.com
Humberto Brenes (s. 8. toukokuuta 1951) on costaricalainen pokeriammattilainen ja liikemies.
Brenes aloitti korttipeliuransa pelaamalla baccaratia, mutta siirtyi myöhemmin pokeriin. Hän aloitti turnauspelaamisen vuonna 1974. Brenes on voittanut kaksi World Series of Poker -ranneketta ja selvinnyt World Poker Tourin finaalipöytään kolmesti. Brenesin WSOP-rannekkeet tulivat vuonna 2003 limit Texas hold 'em ja pot limit Omaha -turnauksista. Yhdessä Phil Hellmuthin kanssa hänellä oli eniten rahasijoja (kahdeksan) WSOP-turnauksissa vuonna 2006. Brenesillä on kuudenneksi eniten rahasijoja WSOP-turnauksista.
Brenes voitti Jack Binion 2002 World Poker Openin vuonna 2002. Hän löi lopussa Erik Seidelin ja ansaitsi voitollaan 502 640 dollaria. Joulukuussa 2008 hän voitti Doyle Brunson Five Diamond World Poker Classicin 2 500 dollarin texas-turnauksen.
Brenes tunnetaan lempinimellä "The Shark" (hai) ja hänellä on yleensä pokeripöydässä mukana maskottina ja kortinsuojelijana haiaiheisia leluja. Pelatessaan Brenes pitää dramaattisesta, huomiota herättävästä esiintymisestä.
Brenes edustaa PokerStars-nettipokerihuonetta. Hänen kaksi veljeään, Alex ja Erick Brenes, ovat molemmat World Poker Tour -voittajia. Tammikuussa 2010 Humberto Brenesin pokeriuran turnausansiot ylittivät 5,5 miljoonaa dollaria.
Aiheesta muualla

Virallinen nettisivu (Arkistoitu – Internet Archive)
Team PokerStarsin profiili (Arkistoitu – Internet Archive)
WPT:n profiili
Humberto Brenes The Hendon Mob Poker Databasessa (englanniksi)
H’artsyzk

| H'artsyzk (Харци́зьк) |
| --- | --- |
 lippu:  vaakuna
 H'artsyzk
 Koordinaatit: 48.0424°N, 38.1470°E 
Valtio:  Ukraina
Alue:  Donetskin alue
Piiri:  Donetskin piiri
Perustettu:  1869
Kaupungiksi:  1938
Väkiluku (2013):  59 315
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
H'artsyzk (ukr. Харци́зьк; ven. Харцы́зск, Hartsyzsk) on Itä-Ukrainan Donetskin alueella, noin 30 kilometriä aluekeskus Donetskin itäpuolella sijaitseva kaupunki ja kaupunkipiiri. Ukrainan tilastokeskuksen arvion mukaan H'artsyzkin kaupungissa oli vuoden 2013 alussa 59 315 ja koko H'artsyzkin kaupunkipiirissä 104 335 asukasta. Kaupunkipiiri sisältää kaksi muutakin kaupunkia - Zuhres (18 553 as.) ja Ilovaisk (15 949 as.) - ja kahdeksan näitä pienempää kaupunkimaista taajamaa sekä joukko maaseutuasukkaita. Kaupungissa on rautatieasema.
Eräs kaupungin kirkoista.
Aiheesta muualla

Kuvia tai muita tiedostoja aiheesta H’artsyzk Wikimedia Commonsissa
Kaupungista Ukrainan parlamentin sivulla (ukrainaksi) (rada.gov.ua)
Kaupunkiin keskittynyt portaali (Arkistoitu – Internet Archive) (venäjäksi) (khartsizsk.com)
Kaupunkipiirin radan sivusto (ei toiminut 15.4.2014) (Arkistoitu – Internet Archive) (ukrainaksi) (khartsyzk-rada.gov.ua)
Ukraine crisis: What is happening where? (englanniksi) (bbc.com)